नूरी खान के इस कदम के बाद उज्जैन से लेकर भोपाल तक कांग्रेस में सरगर्मियां तेज हो गई हैं। नूरी खान को कांग्रेस नेत्रा शोभा ओझा ने भोपाल तलब किया है। वहीं,कमलनाथ ने किसी भी तरह की शिकायती चिट्ठी मिलने से इनकार कर दिया है। लेकिन मामला तूल पकड़ने के साथ ही नूरी खान के बयानों में नरमी आ गई है, लेकिन वो अभी भी सिंधिया के रवैये से नाराज है। इसके अलावा भाजपा को भी कांग्रेस में अल्पसंख्यक समुदाय की महिला नेत्री को अपमानित करने का मुद्दा जरुर मिल गया है।